27/09/2017 | Administración LocalMunicipal
Ames
Convocatoria do proceso selectivo para a selección e nomeamento, como funcionario/a interino/a por programa, dun/dunha técnico/a do ciclo integral da auga, da Escala de Administración Especial, subescala técnica, técnico/a medio, subgrupo A2

ANUNCIO Convocatoria do proceso selectivo para a selección e nomeamento, como funcionario/a interino/a por programa, dun/dunha técnico/a do ciclo integral da auga, da escala de Administración Especial, subescala técnica, técnico/a medio, subgrupo A2, do Concello de Ames Por resolución desta Alcaldía núm.2167/2017, de 17 de setembro, resolveuse a aprobación das bases da convocatoria para a selección e nomeamento, como funcionario/a interino/a por programa, dun/dunha técnico/a do ciclo integral da auga, da escala de Administración Especial, subescala técnica, técnico/a medio, subgrupo A2, do Concello de Ames, e que se transcriben a continuación: “Bases da convocatoria para a selección e nomeamento, como funcionario/a interino/a por programa, dun/dunha técnico/a do ciclo integral da auga, da escala de Administración Especial, subescala técnica, técnico/a medio, subgrupo A2, do Concello de Ames” 1. Obxecto. As presentes bases teñen como obxecto regular un procedemento para o nomeamento como funcionario/a interino do programa denominado “estudo para a viabilidade da municipalización do ciclo integral da auga e seguimento operativo e transitorio da execución do contrato vixente”, dun/dunha técnico/a do ciclo integral da agua, da escala de administración especial, subescala técnica, técnico medio, subgrupo A2. Así mesmo, con todos/as os/as aspirantes que superen o proceso selectivo crearase unha bolsa de traballo de técnicos/as do ciclo integral da agua do Concello de Ames, que anulará calquera bolsa de traballo que o Concello teña ou puidera ter para este tipo de postos.2. Características do posto. Área de Adscrición: Departamento de infraestruturas, obras e servizos básicos. Denominación: Técnico/a do ciclo integral da agua. Programa: Estudo para a viabilidade da municipalización do ciclo integral da auga e seguimento operativo e transitorio da execución do contrato vixente. Duración do programa: 2 anos prorrogables, supeditados á vixencia do programa e, en todo caso, ao máximo legal permitido. Grupo de clasificación: Escala de administración especial, subescala técnica, técnico medio, subgrupo A2. Nivel: 22. Complemento específico (ano 2017): 8.631,00 €/anuais. Titulación: Título de nivel 2 (do Marco Español de Cualificacións para o Ensino Superior) en Enxeñería. Outros coñecementos: coñecementos de galego e carné de conducir clase B. Contido funcional: − Control e elaboración de informes para a municipalización do ciclo integral da auga. − Análise e exame dos datos resultantes do novo modelo de xestión do servizo. − Vixilancia e control do cumprimento do contrato asinado entre o Concello de Ames e a empresa adxudicataria. Especialmente a supervisión das melloras de carácter tecnolóxico ofertadas, así como as preventivas e correctivas para o mantemento das instalacións. − Fiscalizar e inspeccionar os servizos, as obras, as instalacións e a documentación que debe aportar a concesionaria − Examinar e supervisar os proxectos de obra realizados, así como a planificación e dirección dos traballos a realizar Xeira de traballo: completa.3. Requisitos dos aspirantes. Para poder tomar parte na presente convocatoria, os aspirantes deberán reunir, antes do remate do prazo de presentación de instancias, os seguintes requisitos: a) Ter a nacionalidade española ou algunha outra que, con arranxo ao disposto no artigo 52 da Lei 2/2015, de 29 de abril, de Emprego Público de Galicia (LEPG), permita o acceso ao emprego público. b) Estar en posesión, ou en condicións de obtelo na data na que remate o prazo de presentación de solicitudes, do título universitario de nivel 2 (do Marco Español de Cualificacións para o Ensino Superior) en Enxeñería e do carné de conducir clase B. c) Non haber sido separado/a mediante expediente disciplinario do servizo de ningunha Administración Pública ou dos órganos constitucionais ou estatutarios das Comunidades Autónomas (CCAA), nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder ao corpo ou escala de persoal funcionario do que a persoa houbera sido separada ou inhabilitada. No caso de persoal laboral, non haber sido separado/a mediante expediente disciplinario de ningunha Administración pública ou dos órganos constitucionais ou estatutarios das CCAA, nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder á mesma categoría profesional á que se pertencía. No caso de nacionais doutros Estados, non estar inhabilitado ou en situación equivalente, nin haber sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. d) Ter cumpridos os 16 anos e non exceder, no seu caso, da idade máxima de xubilación forzosa. e) Estar en posesión das capacidades e aptitudes físicas e psíquicas que sexan necesarias para o desempeño das correspondentes funcións ou tarefas. f) Estar en posesión do CELGA 4, ou equivalente, ou estar en condicións de obtelo antes do remate do prazo de presentación de instancias A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). En todo caso, e con arranxo ao previsto no artigo 51.2 da Lei do Emprego Público de Galicia, os/as aspirantes que non acrediten dito coñecemento da Lingua Galega requirido (CELGA 4, ou equivalente), ou estar en condicións de obtelo dentro do prazo de presentación de instancias, deberán realizar unha proba específica de coñecemento de lingua galega, de conformidade ao previsto no segundo exercicio da fase de oposición reflitido nas bases, e que cualificará ao/á aspirante como apto ou non apto.4. Presentación de solicitudes. As solicitudes/instancias para tomar parte no proceso selectivo presentaranse, conforme ao modelo que figura como ANEXO I das presentes bases, no rexistro xeral do Concello, en horario de atención ao público (de 09.00 a 14.00 horas), e no prazo de dez (10) días hábiles, contados a partir do día seguinte ao da publicación do anuncio desta convocatoria no BOP da Coruña. Igualmente, ditas solicitudes tamén poderán presentarse por calquera das formas previstas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas. Xunto coa dita solicitude/instancia (a presentar segundo modelo do ANEXO I, e asinada), os/as aspirantes deberán achegar a seguinte documentación, que deberá presentarse en documento orixinal ou copia debidamente cotexada/compulsada:  Fotocopia do D. N. I.  Fotocopia da titulación esixida no apartado 3. b).  Fotocopia do carné de conducir clase B.  Declaración xurada de aceptar as bases e de cumprir os requisitos esixidos no apartado 3 das mesmas.  Relación de méritos acompañada dos xustificantes acreditativos dos mesmos.  Xustificante de ter aboados os dereitos de exame.  As persoas discapacitadas deberán facelo constar nas súas instancias sinalando se precisan adaptación das probas. A condición de discapacitado/a acreditarase coa certificación correspondente expedida polo órgano competente.5. Dereitos de exame. Os dereitos de exame corresponderanse coa tarifa dun subgrupo A2, que deberán ser aboados a través da folla de autoliquidación de taxas, á que se poderá acceder a través da seguinte dirección: http://www.concellodeames. gal/ames_dixital_oficina_virtual_tributaria. php? idioma=es Os dereitos de exame para o grupo anterior estarán bonificados e terán cota cero nos seguintes casos: persoas con discapacidade igual ou superior ao 33% (para o que deberá presentar o certificado de discapacidade correspondente) e para aquelas que figuren como demandantes de emprego durante o prazo, ao menos, de seis meses anteriores á data da convocatoria das probas selectivas nas que solicite a súa participación (para o que deberá presentar o certificado de períodos de inscrición expedido pola oficina de emprego correspondente). 6. Admisión dos aspirantes. Expirado o prazo de presentación de instancias, a Alcaldía ditará resolución declarando aprobada a lista provisional de admitidos/as e excluídos/as. En dita resolución, que se publicará no taboleiro da sede electrónica e na páxina web do Concello de Ames, indicarase o nome, apelidos e DNI dos admitidos/as e excluídos/as, coas causas da exclusión, e concedendo un prazo de cinco días hábiles para a subsanación da documentación necesaria para participar no proceso. No caso de que non existan aspirantes excluídos/as, a lista de admitidos/as quedará aprobada definitivamente sen abrir o prazo de subsanación de documentación. As reclamacións será aceptadas ou rexeitadas por resolución da Alcaldía, aprobando a lista definitiva de admitidos/as e excluídos/as; na mesma, determinarase o lugar, data e hora de comezo do proceso selectivo, así como a composición definitiva do Tribunal. A referida resolución publicarase no taboleiro de anuncios da sede electrónica do Concello de Ames.7. Sistema selectivo. A selección consistirá nun concurso-oposición: Fase de concurso: Fase de concurso: o baremo do concurso será a seguinte: 1. Por servizos prestados en postos de traballo desempeñando postos e/ou funcións en servizos públicos de abastecemento e/ou saneamento, sempre que estes postos pertenzan como mínimo á categoría profesional de técnico subgrupo A2 (grupo de cotización II) ou equivalente, ata un máximo de 6 puntos. a) Nunha administración pública local, a razón de 0,1 puntos por cada mes completo. b) Noutras administracións públicas distintas da local, a razón de 0,05 puntos por cada mes completo. c) Na empresa privada, a razón de 0,02 puntos por cada mes completo. Forma de acreditación dos servizos: fotocopia compulsada do contrato de traballo e certificación de vida laboral expedida pola Tesourería Xeral da Seguridade Social. Deberá quedar debidamente acreditado o posto de traballo concreto e as funcións desempeñadas. Non se computarán os servizos que se prestaran simultaneamente con outros igualmente alegados, e reduciranse proporcionalmente os prestados a tempo parcial. No caso de que a relación fose funcionarial deberá acreditarse mediante a resolución do nomeamento, a toma de posesión e a certificación da vida laboral expedida pola Tesourería Xeral da Seguridade Social. Naqueles casos nos que da documentación anterior non se deduzan claramente as funcións, o aspirante deberá aportar, a maiores, un certificado comprensivo das funcións, grupo e especialidade expedido pola Administración na que prestou os servizos que quere que se lle valoren. Non se terán en conta outras formas de acreditación dos servizos e, en ningún caso, un certificado de servizos prestados poderá substituír ao contrato de traballo ou a resolución de nomeamento e toma de posesión. A documentación acreditativa dos servizos realizados deberá achegarse antes do remate do prazo de presentación de solicitudes, a documentación que se presente fora deste prazo será considerada achega de nova documentación fora de prazo e non se terá en conta.2. Formación relacionada co posto. Ata un máximo de 6 puntos. Pola participación en actividades de formación relacionado co contido funcional que se reflicte na base segunda, organizadas ou impartidas polas administracións públicas ou entidades colaboradoras coas Administracións públicas e homologadas por estas, ata un máximo de 6 puntos:. a.1) Por cada curso de 10 a 30 horas: 0,10 puntos. a.2) Por cada curso de 31 a 100 horas lectivas: 0,25 puntos. a.3) Por cada curso de 101 a 200 horas lectivas: 0,5 puntos. a.4) Por cada curso superior a 201 horas: 1 punto. Forma de acreditación: certificación da entidade que impartiu a formación ou copia compulsada do documento oficial acreditativo da súa realización onde quede acreditada a súa duración e o seu contido e, no seu caso, a súa homologación pola Administración pública correspondente. Se a duración se establece en créditos, cada crédito equivalerá a 10 horas. Fase de oposición: Primeiro exercicio: de carácter obrigatorio e eliminatorio. Consistirá na resolución por escrito dun cuestionario tipo test composto por 100 preguntas, mais 5 de reserva con 4 respostas alternativas, sendo só unha delas a correcta, relacionado co contido funcional do posto e coas materias contidas no temario que figura como ANEXO II destas bases. As preguntas de reserva deberán ser contestadas polos aspirantes e utilizaranse para substituír aquelas preguntas do exame inicial que fosen anuladas polo Tribunal, previo acordo motivado ao respecto. Neste suposto, a pregunta anulada do exame inicial terase por non formulada e será substituída pola primeira pregunta de reserva, e así sucesivamente no caso de que houbera mais dunha anulación. O exercicio será determinado polo Tribunal inmediatamente antes da realización do mesmo. O tempo máximo para a realización do exercicio será de 180 minutos. A proba cualificarase de 0 a 10 puntos, debéndose obter unha puntuación mínima de 5 puntos para superalo, correspondendo ao Tribunal determinar cal é o número mínimo de preguntas acertadas para alcanzar esta puntuación mínima, que non ten por que corresponderse necesariamente co 50% das preguntas acertadas e para o que se terá en conta que por cada tres (3) respostas incorrectas se descontará unha correcta. Segundo exercicio: de carácter obrigatorio e eliminatorio. Consistirá na realización por escrito dun informe con proposta de resolución, sobre un ou varios supostos prácticos, que estarán relacionados coas materias do programa que figura no anexo II desta convocatoria. O tempo para a realización deste exercicio será de 3 horas. Durante o desenvolvemento desta proba os/as aspirantes poderán, en todo momento, facer uso de textos legais sen resolución de casos prácticos. En relación con estes, admitiranse as súas versións consolidadas, aquelas nas que figuren notas de vixencia e/ou referencias cruzadas a outras normas e os subliñados simples, sempre que non inclúan ningunha outra información, comentario doutrinal ou referencia xurisprudencial; estando expresamente prohibida a utilización de libros de consulta, temarios, informes ou ditames de calquera tipo. Así mesmo, durante a realización deste exercicio non estará permitido o uso de teléfonos móbiles polos aspirantes. Este exercicio deberá ser lido polos aspirantes en sesión pública ante o Tribunal de selección. O tribunal poderá formular preguntas ou cuestións relacionadas con contido do exame. Os/as aspirantes deberán aterse, estritamente, á lectura literal do exercicio realizado, sen alterar, engadir ou omitir ningunha palabra ou texto do mesmo. O Tribunal de selección estará facultado para dispoñer a exclusión do aspirante que non se ativera a ditos requisitos. En calquera caso, o Tribunal, antes da lectura do exercicio, recordará aos aspirantes tal obrigación. O Tribunal valorará a capacidade de análise, a sistemática no planteamento, a formulación de conclusións, os coñecementos e, no seu caso, a adecuada interpretación da normativa aplicable ao caso concreto e a explicación razoada dos coñecementos teóricos no desenvolvemento e resolución do suposto ou supostos prácticos concretos. A proba cualificarase de 0 a 10 puntos, debéndose obter unha puntuación mínima de 5 puntos para superalo. Terceiro exercicio: obrigatorio para os que non acrediten estar en posesión do nivel de coñecemento de galego requirido (CELGA 4 ou equivalente). Os/as aspirantes que non acrediten posuír, na data de finalización do prazo de presentación de solicitudes, o nivel de coñecemento do galego requirido (CELGA 4), nos termos do previsto no apartado 3. f) das presentes normas, deberán realizar unha proba específica de coñecemento de lingua galega. Dita proba consistirá en traducir un texto (facilitado polo Tribunal, inmediatamente antes de celebrarse a proba), e sen axuda de dicionario, do castelán ao galego. Esta proba terá unha duración máxima de 30 minutos e cualificará ao/ás aspirantes como “apto” ou “non apto”, correspondéndolle ao Tribunal determinar o nivel de coñecementos esixido para acadar o resultado de apto; quedando eliminados do proceso selectivo aqueles/as aspirantes que non acaden dita cualificación de apto. Os/as aspirantes que non acrediten posuír o CELGA 4 (ou equivalente), ou que, alternativamente, non teñan sido declarados aptos na proba específica de galego, non poderán formar parte da bolsa de traballo. A puntuación final obterase sumando as puntuacións acadadas na fase de concurso e na fase de oposición. No caso de empate na puntuación total terase en conta, prioritariamente, a puntuación obtida no primeiro exercicio da fase de oposición e logo a obtida na segundo. En caso de que persista o empate, atenderase á primeira letra do primeiro apelido seguindo a orde alfabética en vigor aprobada pola Xunta de Galicia que marca a orde de actuación dos aspirantes nos procesos selectivos para o ingreso na Administración Autonómica de Galicia que se deriven da oferta de emprego público correspondente ao ano 2017 (letra “K”, DOG núm.20 de 30/01/2017). Nos apelidos compostos coa preposición de, da, de la, d’. a mesma non será tida en conta (por exemplo: Cesar Santiago Mañes Turumbay. A letra a ter en conta será a “C”). De persistir o empate, atenderase á segunda letra do primeiro apelido, seguindo a orde alfabética anterior, e así ata desfacer o empate; continuando polo segundo apelido e finalmente polo nome.8. Tribunal cualificador. O Tribunal poderá dispoñer a incorporación de asesores especialistas. Ditos asesores colaborarán co Tribunal unicamente no exercicio das súas especialidades técnicas, tendo voz pero non voto. O procedemento de actuación do Tribunal axustarase ao establecido nas presentes bases e na normativa aplicable á formación da vontade dos órganos colexiados, tanto na Lei 40/2015, de 1 de outubro, do réxime xurídico do sector público, como nas demais normas aplicables.9. Proposta do tribunal. Finalizado o proceso selectivo, o Tribunal fará pública a puntuación total dos/as candidatos/as, propoñendo o nomeamento do/a aspirante que, habendo superado o proceso selectivo, houbera obtido maior puntuación. Ase mesmo, os/as aspirantes que houberan superado o proceso selectivo serán propostos polo Tribunal, por orden descendente de puntuación, para a creación dunha bolsa de traballo de técnicos do ciclo integral da agua.10. Nomeamento e creación da bolsa de traballo. A Alcaldía-Presidencia resolverá o nomeamento do/a aspirante proposto/a polo Tribunal como técnico/a do ciclo integral da agua, da escala de administración especial, subescala técnica, técnico medio, subgrupo A2, do Concello de Ames, así como a confección da bolsa de traballo composta polos/as aspirantes que sexan propostos/as polo Tribunal, en orden descendente de puntuacións.11. Incidencias. O Tribunal queda facultado para resolver as dúbidas que se presenten e tomar os acordos necesarios para a boa orde do proceso en todo o non previsto nas bases.12. Publicidade do proceso selectivo. As bases mais o anuncio da convocatoria publicaranse no Boletín Oficial da Provincia, na páxina web e no taboleiro de anuncios da sede electrónica do Concello de Ames. Os sucesivos anuncios referentes a este proceso selectivo serán publicados unicamente na páxina web e no taboleiro de anuncios da sede electrónica do Concello de Ames. Así mesmo, poderase obter información en relación con estas bases, a súa convocatoria e cantos actos administrativos se deriven dela e das actuacións do Tribunal no servizo de RRHH do concello. ANEXO I MODELO DE SOLICITUDE D./D.ª …………………………………….……………., con DNI n.º ………….………, domicilio a efecto de notificacións en ……………………………………….……., teléfono de contacto ………………………., solicita tomar parte no proceso de selección para o nomeamento dun/dunha técnico/a medio do ciclo integral da agua convocado polo Concello de Ames, declarando que reúne os requisitos sinalados na base terceira da presente convocatoria, que declara coñecer. Achégase a seguinte documentación; 1. Fotocopia do D. N. I. (cotexada) 2. Fotocopia da titulación esixida no apartado 3. (Cotexada) 3. Fotocopia do carné de conducir clase B 4. Declaración xurada de aceptar as bases e de cumprir os requisitos esixidos no apartado 3 das mesmas.5. Xustificante de ter aboados os dereitos de exame, ou de estar eximido do seu pago conforme ao apartado 5 das bases. Ames, a. de. de 2017. ANEXO II TEMARIO 1. O municipio: concepto e elementos. Competencia do municipio. Servizos mínimos.2. O goberno municipal. Clases de órganos. O Pleno da Corporación. O alcalde. Os tenentes alcalde. A xunta de goberno local. As comisións informativas. Outros órganos complementarios. Os grupos políticos municipais. Municipios de gran poboación: municipios de aplicación, organización e funcionamento dos órganos municipais necesarios e xestión económico- financeira.3. A provincia: concepto, elementos. Competencias da provincia.4. Funcionamento dos órganos colexiados do Goberno local. Convocatorias, orde do día e certificacións.5. A potestade regulamentaria dos entes locais territoriais. Ordenanzas e regulamentos: clases e procedemento de elaboración e aprobación.6. O acceso electrónico dos cidadáns aos servizos públicos. Sede electrónica. Identificación e autentificación. Rexistro, comunicacións e notificacións electrónica. A xestión electrónica dos procedementos.7. O acto administrativo: Concepto e clases. Elementos do acto administrativo: suxeito, obxecto, causa, fin e forma. Notificación e publicación dos actos administrativos.8. A eficacia do acto administrativo: principios xerais. Executividade e suspensión. Procedementos de execución.9. Nulidade de pleno dereito e anulabilidade dos actos administrativos. Os actos administrativos irregulares. A convalidación, conservación e conversión dos actos administrativos. O errores materiais ou de feito.10. Revisión de oficio de actos nulos e anulables: casos nos que procede. Procedemento. A impugnación xurisdicional de actos polo propia administración: a declaración de lesividade. A revocación dos actos administrativos.11. O procedemento administrativo: iniciación, ordenación, instrución e terminación. Especial referencia ao silencio administrativo. Términos e prazos.12. Os recursos administrativos: concepto e clases. Requisitos xerais. Materia recorrible, lexitimación e órgano competente. Recurso de alzada, de reposición e de revisión.13. Os bens das entidades locais: clases. Réxime xurídico dos bens de dominio público e patrimoniais. Os bens comunais. O inventario de bens. Os montes veciñais en mancomún.14. O orzamento da entidades locais. Concepto. Estrutura. Formación e aprobación. Contabilidade e contas.15. Os contratos do sector público. Normativa vixente. Obxecto e ámbito de aplicación. Clases de contratos e regulación. Disposicións xerais sobre a contratación no sector público.16. Partes do contrato: órgano de contratación e aptitude para contratar co sector público. Rexistros oficiais. Obxecto, prezo e contía do contrato. Garantías esixibles na contratación do sector público.17. Preparación dos contratos polas Administracións Públicas: normas xerais. Adxudicación dos contratos das Administracións Públicas.18. Efectos dos contratos. As prerrogativas das Administración. Execución e modificación dos contratos. Extinción, cesión e subcontratación. Réxime de invalidez e recursos.19. Actos administrativos en particular: a licencia, autorización ou permiso; referencia á concesión e as súas clases.20. O servizo público. Formas de xestión dos servizos públicos. Xestión directa e indirecta.21. Emprego público. Réxime legal. Clases de persoal. Adquisición e perda da relación de servizo. Réxime disciplinario.22. Dereitos dos funcionarios públicos, especial referencia á carreira profesional e promoción interna, aos dereitos retributivos e ao dereito á negociación colectiva. Xornada de traballo, permisos e vacacións. Deberes dos empregados públicos; código de conduta.23. Ordenación da actividade profesional; especial referencia á provisión de postos. Situacións administrativas. Réxime de incompatibilidades.24. Seguridade e hixiene no traballo. A Lei de Prevención de Riscos Laborais. Actuacións das Administracións Públicas: competencias. Dereitos e obrigacións dos traballadores e empresarios en materia de prevención. Os servizos de prevención de riscos. Participación dos traballadores. Parte específica 1. A administración e xestión pública da auga. Distribución competencial. Leis Estatal e Autonómica de Augas, e regulamentos respectivos; restante lexislación e normativa comunitaria, estatal e autonómica reguladora do dominio público hidráulico e do uso da auga.2. Réxime económico-financeiro da utilización do dominio público hidráulico. Infraccións e sancións.3. Normativa municipal reguladora dos Servizos municipais de Abastecemento e Saneamento do Concello de Ames. Ordenanza fiscal reguladora da taxa polo saneamento e depuración de aguas residuais. Ordenanza fiscalizadora da taxa por subministración de agua.4. Xestión e explotación dos servizos de abastecemento e saneamento. Xestión integrada; avantaxe e inconvenientes. Custes e tarifas nun servizo municipal de abastecemento e saneamento.5. A informática aplicada á xestión da calidade das augas. Redes de control e información de calidade de aguas. Redes de control e información de calidade de augas.6. O control de calidade das augas potables de consumo público. Indicadores de calidade. Proceso de vixilancia e parámetros a controlar.7. Almacenamento de auga potable; obxectivos. Depósitos; tipoloxía por construción e uso. Control 8. Redes de distribución; tipoloxía e análise comparativo. Vantaxaes e inconvenientes. Métodos de cálculo.9. Tubaxes e pezas especiais para distribución de auga potable; tipoloxías de materiais empregados e procedementos de unión. Vantaxes e inconvenientes.10. Elementos singulares na explotación de redes de abastecemento; arquetas, válvulas especiais, caudalímetros e outros elementos.11. Coñecemento físico da rede de distribución de agua potable; accesorios para a explotación, tipoloxía e funcionabilidade. Proceso de instalación dunha rede. Probas de tubaxes instaladas.12. Instrumentos de medición e control utilizada nos abastecementos de auga e parámetros a medir.13. Utilización dos datos procedentes dos sensores utilizados en sistemas de abastecemento de auga. Telemedida e telecontrol. Software necesario.14. Caracterización de augas residuais; tipoloxía e cracterísticas.15. Proceso e criterios a seguir en proxectos de sumidoiros urbanos; tipoloxías e caudais a considerar.16. Redes de saneamento; materiais, instalacións e elementos auxiliares para a explotación.17. Control de vertidos de augas residuais. Inspección e planificación; documentación asociada, soportes informáticos e material técnico.18. Canalización en redes de saneamento; materiais, probas de recepción e xuntas. Proceso construtivo. Probas de tubaxes instalada.19. Depuración de augas residuais. Liña de auga; procesos e instalacións.20. Depuración de augas residuais. Liña de lamas; proceso e instalacións. Liña de gas.21. Depuración de augas residuais industriais. Sectores. Tipoloxía. Procesos básicos. Parámetros tipo.22. Bombeo. Principais problemas e/ou incidencias; datos e criterios a manexar no seu tratamento e resolución.23. Bombeo. Tipoloxía de bombas. Liñas características. Selección dunha bomba. Cavitación. Bombas centrífugas.24. Cálculo de impulsións. Elección de diámetros e caudais. Comprobación do punto de funcionamento.25. Xestión e organización dunha ETAP; proceso e control 26. Xestión e organización dunha ETAP; mantemento e xestión de produtos.27. Xestión e organización dunha EDAR; proceso e control.28. Xestión e organización dunha EDAR; mantemento e xestión de produtos.29. Coñecemento e interpretación dos proxectos de obra. Lectura de planos. Medición de superficies. Replanteos. Presuposto xustificado por prezos descompostos, prezos execución material, etc. Ames, 18 de setembro de 2017. O alcalde José M. Miñones Conde